text: Brandstifter fra Hoptrup varetægtsfængslet
  17 august 2010 kl. 11.31
  En 36-årig mand blev tirsdag varetægtsfængslet i fire uger, sigtet for forsøg på at futte Spar-købmanden i Hoptrup ved Haderslev af.
  Syd- og Sønderjyllands Politi oplsyser, at manden er blevet fængslet efter den grove brandstifterparagraf, fordi der var mennesker til stede i den bygning, hvor købmandsforretningen har til huse.
  Manden blev anholdt mandag eftermiddag på en adresse i Haderslev efter tre dages intens politieftersøgning.
  Politiet mener, at den 36-årige mand natten til fredag satte ild til nogle papkasser ved Spar-købmanden. Herfra bredte ilden sig til selve forretningen.
  Den anholdte boede indtil for nylig i netop Hoptrup, hvor branden fandt sted.
  